Kollane kuldtäht

Kollane kuldtäht (Gagea lutea) on liilialiste sugukonda kuuluv püsik.

Kollane kuldtäht on 15–25 cm kõrge. Õitseb aprillist maini. Õiekattelehed on kahvatukollased, välisküljel rohekad, tömbitipulised, 0,8–1,5 cm pikad. Õisikus on 2–8 õit.

Vili on peaaegu kerajas. Seemned valmivad juunis. Seemneid levitavad peamiselt sipelgad.

Kollane kuldtäht kasvab Euroopast kuni Ida-Aasiani. Eestis esineb hajusalt puisniitudel, salumetsades ja parkides.Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 329  Sageli kasvab koos karulauguga.

Vaata ka
väike kuldtäht

Viited

Välislingid

Kategooria:Eesti liilialaadsed
Kategooria:Liilialised